ปวดท้องเป็นเป็นหายหายปวดทั้งท้องปวดมากๆเลยไม่ทราบว่าเป็นอะไร
สวัสดีค่ะ อาการปวดท้องนั้น จะแบ่งออกตามตำแหน่งที่ปวด คือ1. หากปวดบริเวณด้านขวาบน สาเหตุ ได้แก่- ตับอักเสบ ท่อน้ำดีอักเสบ นิ่วในถุงน้ำดี ถุงน้ำดีอักเสบ- การอักเสบของลำไส้ส่วนที่อยู่บริเวณช่องท้องขวาด้านบน มั2. หากปวดบริเวณด้านขวาล่าง สาเหตุ ได้แก่- ไส้ติ่งอักเสบ อาการปวดจะรุนแรงขึ้นเรื่อยๆ ร่วมกับมีไข้ นอกจากนี้อาจมีอาการคลื่นไส้ อาเจียน ท้องอืด หรือท้องเสีย เป็นต้น- ลำไส้ส่วนที่อยู่ช่องท้องด้านขวาล่างอักเสบ- ปีกมดลูกด้านขวาอักเสบ- มีซีสต์ในรังไข่หรือปีกมดลูกด้านขวา เป็นเนื้องอกของรังไข่หรือปีกมดลูกด้านขวา- ท้องนอกมดลูกด้านขวา3. หากปวดท้องบริเวณด้านซ้ายส่วนบน สาเหตุมักเป็นจากโรคกระเพาะอาหารอักเสบ4. หากปวดบริเวณด้านซ้ายส่วนล่าง สาเหตุ เช่น- ลำไส้ส่วนที่อยู่ช่องท้องด้านซ้ายล่างอักเสบ- ปีกมดลูกด้านซ้ายอักเสบ- ท้องนอกมดลูกด้านซ้าย- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย- ถุงผนังลำไส้ใหญ่อักเสบ อาการจะคล้ายกับไส้ติ่งอักเสบ แต่จะปวดด้านซ้ายแทน5. หากปวดบริเวณท้องน้อยตรงกลาง อาจเกิดจากการปวดประจำเดือน หรือมีมดลูกอักเสบ หรือจากกระเพาะปัสสาวะอักเสบ เป็นต้นนอกจากนี้ อาการปวดท้อง อาจเกิดจากกล้ามเนื้อบริเวณหน้าท้องอักเสบ จากการใช้งานมากไป ใช้งานผิดท่าทาง ออกกำลังกายมากไป เป็นต้น โดยอาการปวดจะเกิดขึ้นในบางท่าทาง และมีจุดกดเจ็บที่ชัดเจน โดยจะเจ็บไม่กดไม่ลึกมากแนะนำควรสังเกตอาการดู หากอาการปวดท้องเป็นรุนแรงขึ้นเรื่อยๆ และมีอาการอื่นๆร่วม โดยเฉพาะมีไข้ ก็ควรไปพบแพทย์เพื่อตรวจหาสาเหตุและรับการรักษาค่ะ